
PARLAMENTUL ROMÂNIEI

CAMERA DEPUTAŢILOR
Comisia pentru tehnologia     




                    PL.x. 6/01.02.2011
informaţiei şi comunicaţiilor

RAPORT

asupra proiectului de Lege privind ratificarea Actelor Finale ale Conferinţei Mondiale pentru Radiocomunicaţii (WRC-07) din cadrul Uniunii Internaţionale a Telecomunicaţiilor (UIT), semnate la Geneva la 16 noiembrie 2007

În conformitate cu prevederile art.95 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a fost sesizată în fond spre dezbatere cu proiectul de Lege privind ratificarea Actelor Finale ale Conferinţei Mondiale pentru Radiocomunicaţii (WRC-07) din cadrul Uniunii Internaţionale a Telecomunicaţiilor (UIT), semnate la Geneva la 16 noiembrie 2007, PL.x. 6/01.02.2011.


Potrivit prevederilor art.75 alin.(1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.

Comisia juridică, de disciplină şi imunităţi a avizat favorabil proiectul de lege, prin avizul nr.31/35/08.02.2011.

Comisia pentru politică externă a avizat favorabil proiectul de lege, prin avizul nr.33/130/08.02.2011.


Consiliul Legislativ a avizat favorabil proiectul de lege, prin avizul nr.1407/30.11.2010.

Proiectul de lege are ca obiect de reglementare ratificarea Actelor Finale ale Conferinţei Mondiale pentru Radiocomunicaţii (WRC-07) din cadrul Uniunii Internaţionale a Telecomunicaţiilor (UIT), semnate la Geneva la 16 noiembrie 2007. Prin aceste acte se urmăreşte definirea unor benzi de frecvenţe suplimentare pentru comunicaţiile internaţionale la punct fix şi mobil, revizuirea reglementărilor internaţionale referitoare la serviciul maritim mobil, în vederea armonizării cu noile tehnologii de comunicaţii maritime, stabilirea de noi alocări pentru serviciul aeronautic mobil, precum şi utilizarea şi dezvoltarea serviciilor prin satelit privind explorarea Pământului.
Proiectul de lege a fost dezbătut în şedinţa Comisiei din 15 februarie 2011 şi, în urma dezbaterilor, membrii Comisiei au hotărât în unanimitate să propună plenului Camerei Deputaţilor adoptarea  proiectului de lege. 
Potrivit prevederilor art.73 din Constituţia României, republicată, în raport cu obiectul şi conţinutul reglementării, proiectul de lege face parte din categoria legilor ordinare.

